Alena már a 2012-es Eurovíziós Dalfesztivál nemzeti döntőjén is indult az "All my Life" "(Az egész életem)" című dalával. A 2011. december 21-én tartott elődöntőből továbbjutott a 2012. február 14-én rendezett döntőbe, ahol győzni tudott, elnyerve a jogot Fehéroroszország képviseletére a bakui versenyen, azonban február 24-én bejelentették, hogy az énekesnőt kizárták a versenyből, miután a fehérorosz elnök, Aljakszandr Lukasenka vizsgálatot folytatott a végeredményt illetően. Később azok a pletykák terjedtek el, hogy a szavazást manipulálták. Így helyette a második helyezett Litesound együttes indult az Eurovízión a "We Are the Heroes" "(Mi vagyunk a hősök)" című dalukkal.